“เงินเฟ้อมาเลเซีย” เดือนก.ย. ปรับขึ้น 4.5% หลังราคาอาหาร-เครื่องดื่มกดดัน
เงินเฟ้อมาเลเซีย เดือนก.ย.ปรับตัวขึ้น 4.5% ได้รับแรงกดดันหลักจากกลุ่มอาหาร รวมถึงร้านอาหารและโรงแรมที่เพิ่มขึ้น
เงินเฟ้อมาเลเซีย เดือนก.ย.ปรับตัวขึ้น 4.5% ได้รับแรงกดดันหลักจากกลุ่มอาหาร รวมถึงร้านอาหารและโรงแรมที่เพิ่มขึ้น
21 ต.ค. 2565

สำนักงานสถิติมาเลเซีย (DOSM) เปิดเผยว่า ดัชนีราคาผู้บริโภค (CPI) ของมาเลเซียปรับตัวขึ้น 4.5% ในเดือนก.ย. ซึ่งลดลงจากที่ปรับตัวขึ้น 4.7% ในเดือนส.ค.
โดย DOSM ระบุในแถลงการณ์ว่า อัตราเงินเฟ้อด้านอาหารเพิ่มขึ้นในอัตราที่ชะลอตัวลง 6.8% ลดลงจาก 7.2% ในเดือนส.ค.
นอกจากนี้ เงินเฟ้อในกลุ่มอื่นๆ ที่เพิ่มสูงขึ้นมากได้แก่เงินจากกลุ่มร้านอาหารและโรงแรมเพิ่มขึ้น 6.9% ตามมาด้วยกลุ่มขนส่งเพิ่มขึ้น 5.3% ของแต่งบ้าน เครื่องใช้ในบ้าน และอุปกรณ์บำรุงรักษาบ้านทั่วไปเพิ่มขึ้น 4.4% และเงินเฟ้อในภาคที่อยู่อาศัย น้ำ ไฟฟ้า ก๊าซ และเชื้อเพลิงอื่นๆ เพิ่มขึ้น 4%
ด้านสำนักข่าวซินหัวรายงานว่า เงินเฟ้อมาเลเซียในช่วงเดือนม.ค.-ก.ย. อยู่ที่ 3.3% เมื่อเทียบกับช่วงเดียวกันของปี 2564 โดยได้รับแรงกดดันหลักจากราคาอาหารและเครื่องดื่มที่ไม่มีแอลกอฮอล์ซึ่งเพิ่มขึ้น 5.3% กลุ่มขนส่งซึ่งเพิ่มขึ้น 4.6% และกลุ่มร้านอาหารและโรงแรมซึ่งเพิ่มขึ้น 4.3%
ส่วนอัตราเงินเฟ้อในไตรมาสที่ 3/2565 เพิ่มขึ้น 4.5% เมื่อเทียบกับไตรมาสเดียวกันของปีที่แล้ว โดยได้รับแรงกดดันหลักจากกลุ่มอาหาร รวมถึงร้านอาหารและโรงแรมที่เพิ่มขึ้น 7% และ 6.4% ตามลำดับ